SK Úradný vestník Európskej únie C 173/17

OZNÁMENIE O PODANÍ ŽIADOSTI O POVOLENIE NA VYHĽADÁVANIE ROPY A PLYNU S NÁZVOM GOLD

TALIANSKA REPUBLIKA – REGIÓN SICÍLIA

REGIONÁLNE MINISTERSTVO PRIEMYSLU – REGIONÁLNA SPRÁVA PRE PRIEMYSEL A BANE

REGIONÁLNY ÚRAD PRE UHĽOVODÍKY A GEOTERMÁLNU ENERGIU (U.R.I.G.)

2009/C 173/09

F.M.G. s.r.l. so sídlom na Piazza Salvatore Rizzo no 28, 96010 Melilli (Syrakúzy) s daňovým identifikačným číslom 01073470898 zaregistrovaná v syrakúzskej obchodnej, priemyselnej, remeselnej a poľnohospodárskej komore (CCIAA) podala 17. októbra 2008 v súlade so sicílskym regionálnym zákonom č. 14 z 3. júla 2000, ktorým sa transponuje a uplatňuje smernica 94/22/ES, na regionálnom ministerstve priemyslu, príslušnom orgáne na udeľovanie práv na ťažbu v regióne Sicília, so sídlom na o Via Ugo La Malfa 87/89, 90146 Palermo žiadosť o povolenie na vyhľadávanie ropy a plynu známu ako „Gold“ v oblasti rozprestierajúcej sa na 74 881,5 ha (748,815 km2) na severovýchode Sicílie na území provincií Caltanissetta, Enna a Messina. Táto oblasť hraničí na severe s oblasťami, na ktoré sa povolenie nevzťahuje, na východe s územiami, na ktoré sa vzťahujú povolenia „Samperi“ a „Gagliano“ (EniMed S.p.A.) a „Paternò“ (Edison S.p.A.), na juhu s územím, na ktoré sa vzťahuje povolenie „Enna“ (Italmin s.r.l.) a čiastočne s oblasťami, na ktoré sa povolenie nevzťahuje, a na západe s územím, na ktoré sa vzťahuje povolenie „Petralia Soprana“ (EniMed S.p.A.).

V provincii Caltanissetta ide o obce: Caltanissetta a S. Caterina Villarmosa. V provincii Enna ide o obce: Villarosa, Enna, Cerami, Troina, Sperlinga, Nicosia, Agira, Assoro, Regalbuto, Leonforte a Calascibetta. V provincii Messina ide o obce: Capizzi a Cesarò.

Obvod oblasti, ktorej sa týka požadované povolenie, je vytýčený neprerušovanou čiarou medzi 22 bodmi z bodu A do bodu W uvedených ďalej:

A. Trigonometrický bod v nadmorskej výške 832 m na Monte delle Rocche juhozápadne od zastavanej oblasti S. Caterina Villarmosa. Tento bod je totožný s bodom E povolenia „Casteltermini“ a bodom D žiadosti o povolenie „Petralia Soprana“.

B. Bod nachádzajúci sa severozápadnom rohu budovy v nadmorskej výške 409 m v blízkosti diaľnice 121 v oblasti obce S. Benedetto totožný s bodom C žiadosti o povolenie „Petralia Soprana“.

C. Trigonometrický bod v nadmorskej výške 1 122 m na Monte Della Grassa severovýchodne od zastavanej oblasti Gangi totožný s bodom B žiadosti o povolenie „Petralia Soprana“.

D. Bod nachádzajúci sa na juhozápadnom rohu budovy v nadmorskej výške 813 m v oblasti obce Cara totožný s bodom N povolenia „Samperi“.

E. Trigonometrický bod v nadmorskej výške 925 m v Serra della Croce totožný s bodom M povolenia „Samperi“.

F. Juhozápadný roh budovy v nadmorskej výške 952 m v oblasti obce Larcirù totožný s bodom M povolenia „Gagliano“.

G. Juhozápadný roh budovy v nadmorskej výške 827 m v oblasti obce Piccioniere totožný s bodom A povolenia „Gagliano“.

H. Trigonometrický bod v nadmorskej výške 910 m v „Femminamorta“ totožný s bodom L povolenia „Gagliano“.

I. Juhovýchodný roh budovy v nadmorskej výške 643 m v oblasti obce Casale totožný s bodom I povolenia „Gagliano“.

L. Južný roh budovy v nadmorskej výške 630 m v oblasti obce Favara totožný s bodom H povolenia „Gagliano“.

M. Severozápadný roh budovy v nadmorskej výške 599 m v oblasti obce Bordino totožný s bodom G povolenia „Gagliano“.

N. Severovýchodný roh budovy v nadmorskej výške 385 m v oblasti obce Garbata totožný s bodom F povolenia „Gagliano“.

O. Severozápadný roh budovy v nadmorskej výške 392 m v oblasti obce Cottonera totožný s bodom G povolenia „Gagliano“.

P. Južný roh budovy v nadmorskej výške 531 m v oblasti obce Cangemi totožný s bodom T povolenia „Gagliano“.

Q. Bod nachádzajúci sa na veži so zvonmi kostola S. Maria della Croce v Regalbuto totožný s bodom A povolenia „Paternò“.

R. Bod nachádzajúci sa na križovatke južne od Case Longo v nadmorskej výške 222 m v Sparagogna totožný s bodom F žiadosti o povolenie „Enna“.

S. Trigonometrický bod nachádzajúci sa v nadmorskej výške 455 m v Rocca d’Aquila totožný s bodom E žiadosti o povolenie „Enna“.

T. Bod nachádzajúci sa na železničnej stanici v Dittaino v nadmorskej výške 255 m totožný s bodom D žiadosti o povolenie „Enna“.

U. Bod nachádzajúci sa v nadmorskej výške 387 m na západ od zastavanej oblasti Calderari totožný s bodom C žiadosti o povolenie „Enna“.

V. Trigonometrický bod nachádzajúci sa v nadmorskej výške 992 m v Torre Pisana na východ od Enny totožný s bodom B žiadosti o povolenie „Enna“.

Z. Križovatka na severnom okraji železničnej stanice vo Villarose totožný s bodom A žiadosti o povolenie „Enna“.

W. Trigonometrický bod nachádzajúci sa v nadmorskej výške 661 m v Cozzo Mola di Geracello totožný s bodom N žiadosti o povolenie „Enna“.

Zemepisné súradnice

Bod Zemepisná šírka S Zemepisná dĺžka V (M. Mario) A 37°35′02″ 1°33′37″ B 37°36′09,84″ 1°53′17,04″ C 37°49′22,20″ 1°50′51,64″ D 37°49′18,10″ 2°11′42,3″ E 37°47′57″ 2°10′45,6″ F 37°47′04″ 2°08′05″ G 37°47′14″ 2°05′22,5″ H 37°46′48″ 2°04′40″ I 37°44′44,5″ 2°02′28″ L 37°43′02″ 2°00′44″ M 37°40′35″ 2°02′03″ N 37°40′34,50″ 2°04′40″ O 37°40′42″ 2°05′30″ P 37°40′41″ 2°08′02″ Q 37°38′57,367″ 2°11′20,23″ R 37°35′50,937″ 2°11′01,836″ S 37°36′04,018″ 2°06′19,727″ T 37°33′50,274″ 2°00′36,861″ U 37°33′43,130″ 1°54′25,019″ V 37°34′01,518″ 1°50′08,425″ Z 37°33′59,983″ 1°44′52,818″ W 37°27′38,776″ 1°46′45,763″

Zainteresované strany môžu podávať žiadosti o povolenie pre tú istú oblasť do 90 dní od dátumu uverejnenia tohto oznámenia v Úradnom vestníku Európskej únie. Žiadosti doručené po tejto lehote sa budú považovať za neprípustné. Dekrét, ktorým sa udeľuje povolenie na prieskum ložísk bude vydaný do šiestich mesiacov od dátumu ukončenia podávania konkurenčných žiadostí. V súlade s článkom 5 ods. 1 smernice 94/22/ES sa takisto oznamuje, že kritériá na udelenie povolenia na vyhľadávanie, prieskum ložísk a povolenia na ťažbu už boli uverejnené v Úradnom vestníku Európskych spoločenstiev č. C 396 z 19. decembra 1998 s odkazom na legislatívny dekrét prezidenta republiky č. 625 z 25. novembra 1996 (uverejnený v úradnom vestníku talianskej republiky č. 293 zo 14. decembra 1996), ktorým sa transponuje a uplatňuje uvedená smernica v rámci talianskych právnych predpisov, a boli stanovené v uvedenom sicílskom regionálnom zákone č. 14 z 3. júla 2000 (uverejnenom v úradnom vestníku sicílskeho regiónu č. 32 zo 7. júla 2000).

Podmienky a požiadavky týkajúce sa vykonávania alebo prerušenia činností sú stanovené v uvedenom sicílskom regionálnom zákone č. 14 z 3. júla 2000 a v štandardných špecifikáciách vydaných prostredníctvom dekrétu č. 91 z 30. októbra 2003 a dekrétu č. 88 z 20. októbra 2004 vydaných regionálnym ministrom priemyslu a uverejnených v úradnom vestníku sicílskeho regiónu časť I, č. 49 zo 14. novembra 2003 a časť I, č. 46 z 5. novembra 2004.

Žiadosti sú uložené na Regionálnom úrade pre uhľovodíky a geotermálnu energiu Regionálnej správy priemyslu a ťažby na Via Ugo La Malfa 101, 90146 Palermo, Italia, kde do nich môže ktokoľvek nazrieť.